LeBron James

LeBron Raymone James (født 30. desember 1984) er en amerikansk basketballspiller i NBA for Los Angeles Lakers og USAs herrelandslag i basketball.
James er en 206 cm høy small forward. Allerede da han var tolv år gammel kom det profesjonelle basketballspeidere for å se ham spille; han hadde ord på seg for å være den beste sjetteklassingen i landet. Som 15-/16-åring var han velkjent i USA, og så mange kom for å se ham spille highschoolbasket at kampene måtte flyttes til en større hall. Som 19-åring signerte han en avtale med Nike på 90 millioner dollar. Senere inngikk han en avtale med Rebook verdt 115 millioner dollar, men i 2003 sa han opp avtalen med Rebook for å inngå en ny avtale med Nike.


== NBA-karriere ==
Da han begynte å spille i NBA som 18-åring satte han straks flere rekorder; han var den yngste som oppnådde 500 målgivende pasninger (og slo da Magic Johnsons gamle rekord), den yngste som skåret 5 000 poeng i karrieren (slo Kobe Bryants gamle rekord), og den yngste som skåret 50 poeng i én kamp. Som 20-åring var han en av ligaens aller beste spillere.I 2005/2006-sesongen avgjorde han en rekke kamper helt mot slutten av spilletiden. Han hadde dermed en stor del av æren for at laget hans, Cavaliers, kom til semifinalen i NBA-sluttspillet i avdelingen Eastern Conference. I semifinalen ble Cavaliers slått av Detroit Pistons i en best-av-syv-kamper-serie. Pistons trengte seier i alle de syv kampene for å slå ut Cavaliers. Under NBA-sluttspillet i 2006 ble han blant annet den første til å klare en trippel-dobbel i sin første sluttspillkamp, og den første som skåret 40 poeng eller mer i sin bortedebut i sluttspillet.
Det var mange spekulasjoner om hvorvidt James ville fortsette karrieren sin hos Cleveland etter 2009/2010-sesongen, siden kontrakten hans løp ut etter den sesongen. Det ble diskutert om han heller ville satse på New York Knicks, Brooklyn Nets, Chicago Bulls og Miami Heat. Flere andre superstjerner hadde også kontrakter som utløp etter 2009/2010- sesongen, blant andre Dwyane Wade, Chris Bosh, Dirk Nowitzki og Amar'e Stoudemire, men LeBron var den mest ettertraktede spilleren, ettersom han hadde vunnet NBA Most Valuable Player-prisen to år på rad.


== Uttalelser om Kina og Hongkong ==
I oktober 2019 havnet en del amerikanske firmaer i søkelyset for å ha drevet med selv-sensur og sensur av andre interessenter. NBA og LeBron kom selv i søkelyset etter at de kritiserte direktøren for Houston Rockets Daryl Morey, som tvitret støtte til Hongkongs løsrivelseskamp. Lebron sa blant annet at "slike utsagn kan skade spillere, ligaen og lag økonomisk, emosjonelt og spirituelt", og senere at han "ikke hadde noen reaksjon på" det som skjedde i Hongkong.


== OL-medaljer ==
 OL 2008  Beijing: Gull i basketball, menn  USA
 OL 2012  London: Gull i basketball, menn  USA
 OL 2004  Athen: Bronse i basketball, menn  USA
 OL 2016  Rio de Janeiro: Gull i basketball, menn  USA


== Referanser ==


== Eksterne lenker ==
(en) Offisielt nettsted 
(en) LeBron James – kategori av bilder, video eller lyd på Commons 
(en) LeBron James – galleri av bilder, video eller lyd på Commons 
(en) LeBron James på Internet Movie Database 
(en) LeBron James på AllMovie 
(en) LeBron James hos Rotten Tomatoes 
(en) LeBron James hos The Movie Database 
(en) LeBron James hos Behind The Voice Actors 
(en) LeBron James på Discogs 
(en) LeBron James på MusicBrainz 
(en) LeBron James på Genius — sangtekster 
(de) LeBron James – Munzinger Sportsarchiv 
(en) LeBron James – Olympics.com 
(en) LeBron James – Olympic.org 
(en) LeBron James – Olympedia 
(en) LeBron James – Sports-Reference (OL-resultater – arkivert) 
(en) LeBron James – USAs olympiske komité 
(en) LeBron James – FIBA 
(en) LeBron James – eurobasket.com 
(en) LeBron James – draftexpress.com 
(en) LeBron James – Basketball-Reference.com 
LeBron James på Twitter 
LeBron James på Facebook 
LeBron James på Instagram